รายงานประจำปีของสหรัฐ ระบุ ไทย อัฟริกาใต้ และฉนวนกาซ่า เป็นที่ที่ไม่น่าอพยพไปอยู่มากที่สุด
รายงานประจำปีของคณะกรรมการสหรัฐ เพื่อผู้อพยพลี้ภัยและคนเข้าเมืองระบุว่า ประเทศไทย อัฟริกาใต้ และบริเวณฉนวนกาซา เป็นที่ที่ไม่ดีที่สุดสำห
คณะกรรมการดังกล่าวเป็นกลุ่มเอกชนในสหรัฐที่กำลังทำงานเพื่อสิทธิผู้อพยพลี้ภัย รายงานของคณะกรรมการสหรัฐ เพื่อผู้อพยพลี้ภัยและคนเข้าเมืองUSCommittee for Refugees and Immigrantsซึ่งเป็นหน่วยงานเอกชนในสหรัฐ วิพากษ์ตำหนิประเทศไทยที่ส่งผู้อพยพลิ้ภัยการเมืองหลายพันคนจากพม่ากลับออกไปผู้อพยพเหล่านั้นจำนวนมากอาศัยและทำงานอย่างผิดกฏหมายอยู่ในประเทศไทยรัฐบาลไทยถือว่าคนเหล่านั้น เป็นคนอพยพเข้าเมืองด้วยเหตุผลทางเศรษฐกิจ ผู้จัดทำรายงานนี้กล่าวว่าผู้อพยพจากพม่าที่เดินทางออกมา โดยอาศัยเรือเล็กพยายามเข้าฝั่งในดินแดนไทยแต่เรือของกองทัพเรือไทยสะกัดกั้นไว้ Merrill Smith ผู้จัดทำรายงานกล่าวว่าเรือของกองทัพเรือไทย ลากจูงเรือผู้อพยพออกสู่ทะเล โดยที่เรือเหล่านั้นเครื่องเสียมีอาหารและน้ำไม่เพียงพอ ผู้อพยพเหล่านั้นมีจำนวนราว 1,000 คน ราว 400คนได้รับความช่วยเหลือในอินโดนีเซียหรือไม่ก็มีผู้พบในเวลาต่อมาในสภาพเกือบเสียชีวิต อีกหลายร้อยคนหายไปเข้าใจว่าจมน้ำเสียชีวิตไปแล้ว อีกด้านหนึ่ง รายงาน US Committeefor Refugees and Immigrants ระบุว่า มีผู้อพยพชาวปาเลสไตน์มากกว่า2 ล้านคนอาศัยอยู่ในบริเวณฉนวนกาซาบริเวณฝั่งตะวันตกของแม่น้ำจอร์แดนในยึดครองของอิสราเอลและในประเทศเลบานอนซึ่งอยู่ใกล้เคียง การสู้รบรุนแรงระหว่างทหารอิสราเอลกับพลพรรคปาเลสไตน์กลุ่มฮะมาสในปี2551 ทำให้บริเวณฉนวนกาซาเป็นที่ที่ไม่ดีที่สุดสำหรรับผู้อพยพ และเมื่อเดือนธันวาคมปีที่แล้วมีชาวปาเลสไตน์เสียชีวิตราว 1,400 คน ระหว่างการรุกรบของอิสราเอลในใบริเวณฉนวนกาซา นอกจากนี้กลุ่มทำงานเพื่อสิทธิของผู้อพยพลี้ภัยดังกล่าว ยังเสนอรายงานเกี่ยวกับความทุกข์ยากของคนเข้าเมืองในอัฟริกาใต้ด้วยเมื่อปีที่แล้วกลุ่มคนที่โกรธแค้นทำร้ายผู้อพยพเข้าเมืองจากประเทศใกล้เคียงที่เข้ามาหาที่พักพิง และหางานทำในอัฟริกาใต้ผู้อพยพราว 10,000 คนหลบหนีขึ้นเหนือไปยังแซมเบีย คนอพยพออกจากประเทศของตนในทวีปอัฟริกาส่วนใหญ่มาจากโซมาเลีย ซึ่งกำลังมีการสู้รบระหว่างทหารรัฐบาล กับพลพรรคอิสลามฝ่ายค้านนานหลายปีแล้วรายงานนั้นระบุว่า ชาวโซมาเลียราว 60,000 คนข้ามแดนเข้าไปในเคนยาและเคนยาบังคับให้ผู้อพยพหลายร้อยคนกลับไปยังโซมาเลีย รายงานดังกล่าววิพากษ์ตำหนิตุรกีที่ส่งผู้อพยพขอลี้ภัยหลายร้อยคนจากอัฟกานิสถาน อิรัค และอิหร่านกลับออกไป รายงานฉบับนี้ระบุว่าเจ้าหน้าที่ด้านคนเข้าเมืองของมาเลเซียกำลังขายผู้ขอลี้ภัยให้แก่นักค้ามนุษย์ในบริเวณพรมแดนระหว่างมาเลเซียกับไทย สำหรับประเทศที่รายงานนี้ จัดให้เป็นที่ที่ดีที่สุดสำหรับผู้อพยพลี้ภัยนั้นมีบราซิล เอควาดอร์ และคอสตาริการวมอยู่ด้วย ผู้อพยพที่เข้าไปอยู่ในประเทศเหล่านี้ส่วนใหญ่มาจากโคลอมเบีย ตามรายงานนั้น คอสตาริกาถึงกับให้ทุนเล็กๆ น้อยๆแก่ผู้อพยพสำหรับเริ่มประกอบธุรกิจด้วย บราซิลก็ให้ที่พักพิงตั้งหลักแหล่งใหม่แก่ชาวปาเลสไตน์ราว100 คนจากค่ายผู้อพยพที่พรมแดนอิรัค ซึ่งอยู่ในสภาพแร้นแค้น และมีน้อยประเทศจะรับให้เข้าไปตั้งหลักแหล่งใหม่ รายงานของ US Committeefor Refugees and Immigrants ระบุว่าจำนวนผู้อพยพในปีที่ผ่านมาลดลงเล็กน้อย เหลือเป็นราว 13 ล้าน 5 แสนคน และแม้ว่าจะยังมีการสู้รบในอัฟกานิสถานแต่ผู้อพยพจากอัฟกานิสถาน ก็ยังกลับจากปากีสถานขณะที่สถานการณ์ในปากีสถานเสื่อมทรุดลงเนื่องจากมีการสู้รบรุนแรงระหว่างทหารรัฐบาลปากีสถานกับพลพรรคทาลีบานในหลายพื้นที่ ขณะเดียวกัน การหลั่งไหลของผู้อพยพออกจากอิรัคก็ลดลงอย่างมาก แต่ยังมีผู้อพยพจากอิรัคอยู่นอกอิรัคเกือบ 2 ล้านคน